Gullfeberen i California

**Gullfeberen i California** (1848–1855) var et gullrush som begynte 24. januar 1848, da gull ble funnet av James W. Marshall ved et sagbruk i Coloma i California. Nyhetene om gull brakte omtrent 300 000 mennesker til California fra resten av USA og fra andre steder i verden. Den plutselige tilstrømningen av gull til pengemengden ga den amerikanske økonomien nytt liv; den plutselige befolkningsøkningen tillot California å gå raskt til å bli delstat i kompromisset i 1850. Gullrushet hadde alvorlige virkninger på urbefolkningen i California og akselererte den indianerbefolkningens tilbakegang ved smittsomme sykdommer og sult, og ikke minst det systematiske folkemordet på urbefolkningen i California.

Effektene av gullrushet var betydelige. Flere urbefolkningssamfunn ble angrepet og fordrevet av sine landområder av gullsøkerne, kalt «forty-niners» (refererer til 1849, toppåret for innvandringen av gullgraverne). Utenfor California var de første som ankom fra Oregon, Hawaiiøyene og Latin-Amerika på slutten av 1848. Av de rundt 300 000 menneskene som kom til California under gullrushet, ankom omtrent halvparten sjøveien og halvparten kom over land. De som begjærte å få rask tilgang til rikdom, «Get Rich Quick», møtte ofte betydelige vanskeligheter på turen. Mens de fleste av de første nyankomne var amerikanere, tiltrakk gullrushet tusenvis fra Oregon, Mexico, Chile, Peru og Kina som satte kursen mot California sommeren og høsten 1848, før amerikanerne på USAs østkyst hadde en anelse om hva som skulle komme. Europeere ville snart følge etter. Landbruk og kvegfarm utvidet seg over hele staten for å møte behovene til nybyggerne. San Francisco vokste fra en liten bosetning på rundt 200 innbyggere i 1846 til en «boomtown», en by med rask vekst og oppsving, på rundt 36 000 innen 1852. Veier, kirker, skoler og andre byer ble bygget over hele California. I 1849 ble det skrevet en statsforfatning. Den nye grunnloven ble vedtatt ved folkeavstemning; den framtidige statens midlertidige første guvernør og lovgivende forsamling ble valgt. I september 1850 ble California en amerikansk delstat.

I begynnelsen av gullrushet var det ingen lov om eiendomsrett i gullgruvedistriktene, og det ble utviklet et system med utstikking av krav. Skjerpere hentet gullet fra bekker og elveleier ved hjelp av enkle teknikker, for eksempel å vaske fram gull ved å skille gull fra grus i en panne/gryte. Selv om gruvedrift forårsaket miljøskader, ble det utviklet mer sofistikerte metoder for gullgjenvinning og senere tatt i bruk over hele verden. Nye transportmetoder utviklet seg etter hvert som dampskip kom i vanlig tjeneste. I 1869 ble det bygget jernbaner fra California til det østlige USA. På sitt høydepunkt nådde teknologiske framskritt et punkt hvor betydelig finansiering var nødvendig, noe som økte andelen gullselskaper framfor individuelle gruvearbeidere. Gull verdt titalls milliarder av dagens amerikanske dollar ble gjenvunnet, noe som førte til stor rikdom for noen få, selv om mange som deltok i California gullrushet tjente lite mer enn de hadde startet med.

## Referanser


## Eksterne lenker
* 
* California gold rush hos Curlie
* California gold rush chronology ved The Virtual Museum i San Francisco